29.970 Romanian © 30-06-2013
Memorabila fabulă a lui GEORGE ORWELL:
FERMA ANIMALELOR 1954
Peste lumea pe care o cunoaștem,
care s-ar putea să fie, sau nu, cea mai bună,
primăvara se revarsă încă o dată.
Dar toată magia primăverii nu era de ajuns
să acopere mizeria în care se afla ferma Conacul.
Odinioară bine condusă și productivă, ferma și proprietarul ei,
domnul Jones, acum au căzut în paragină.
Dezamăgit de problemele create de proprii săi semeni,
domnul Jones s-a apucat de băutură.
Iar în nenorocirea sa, își găsi companie.
În seara în care începe povestea noastră, domnul Jones s-a întors mult mai târziu
ca de obicei de la partida de băutură, pentru a trece pe la animale.
Animalele astea nu-s bune de nimic....
Să nu vă mai văd capetele...
În noaptea aceea, toate animalele au căzut de acord că,
imediat ce domnul Jones se duce la culcare, să se adune în hambar,
la o întrunire secretă convocată de Bătrânul Maior,
masculul de împerechere, care, datorită vârstei sale înaintate,
era considerat, de departe, ca fiind cel mai înțelept dintre animale.
Ceilalți porci au sosit primii la întrunire, fiind mai inteligenți
și mai dornici de a prelua conducerea.
Au fost urmați de Boxer,
cel mai mare și cel mai puternic dintre cai,
și prietenul lui devotat, Benjamin, Măgărușul.
Toate celelalte animale, cu mic cu mare, erau nerăbdătoare să ajungă acolo,
căci o astfel de întrunire nu se mai ținuse niciodată.
Bătrânul Maior era cam bolnav și dăduse de știre
că ar vrea să le spună ceva semenilor săi,
înainte de a fi prea târziu.
A trecut ceva timp până când toate animalele să-și găsească locurile.
Porcii au ocupat cele mai bune locuri,
imediat în fața platformei.
Printre ei era și Bulgăraș, hotărât să aibă o priveliște cât mai bună.
Și Napoleon era la fel de hotărât, dar și mai puțin politicos.
Dragi... Ce-a fost asta?
Nu,
nu era domnul Jones.
Și, în fine, toată lumea era așezată, gata să-l asculte pe bătrânul Maior.
Dragii mei prieteni, am avut o viață lungă.
Am avut mult timp să reflectez, stând singur în grajdul meu.
Nu voi mai fi alături de voi pentru mult timp de-acum înainte,
și, înainte de a muri, am ceva ce vreau să vă spun.
Puțini dintre noi vor cunoaște binecuvântările unei bătrâneți pașnice.
Tu, Boxer, când îți vei fi epuizat și ultimul strop de putere...
Ce se va alege de tine?
Tot ce producem noi, ne este luat, ne este furat și vândut.
Copiii noștri se nasc în frig și lipsuri.
Priviți-i cât mai puteți.
Voi, porcilor, știți ce vă aduce viitorul?
Merităm oare o astfel de soartă?
Este ferma aceasta prea săracă pentru a ne hrăni pe toți?
Nu, tovarăși! Ferma Conacul este bogată,
dar nu vom primi niciodată ceea ce ni se cuvine de la Jones.
Alungați-l pe tiranul cel rău și vom fi bogați și liberi!
Tovarăși,
Revoltați-vă!
Dar nu uitați!
După ce veți fi scăpat de Jones, să nu-i preluați viciile!
Noi, animalele, suntem ca frații,
mici sau mari, mai deștepți sau mai simpli, cu blană sau cu pene...
Acum și-n vecii vecilor, toate animalele sunt egale!
Chiar de a doua zi, mai devreme decât ar fi prezis Maiorul,
animalele au considerat starea lor ca fiind de nesuportat.
Și așa, chiar înainte să-și dea seama,
animalele au luptat și au câștigat.
Erau și victime de bocit,
iar cei căzuți au lăsat în urma lor copii care trebuiau îngrijiți.
Dar ferma Conacul era a lor, și nu au pregetat
să distrugă tot ceea ce le amintea de odiosul domn Jones.
Când a sosit rândul casei d-lui Jones, animalele au ezitat.
Napoleon le-a arătat drumul, dar Bulgăraș a fost
cel care a intrat primul în casa în care trăise tiranul.
Toate animalele au căzut de acord că locul lor nu era în casa d-lui Jones.
Toate, cu excepția lui Napoleon.
Între timp, Bulgăraș a îndrumat celelalte animale în organizarea unei noi societăți
pe care au numit-o "Ferma Animalelor".
Pentru ca toți să le poată vedea și să fie de acord cu ele,
legile Fermei Animalelor au fost scrise și puse într-un loc vizibil.
Pentru a fi reamintite și respectate mereu.
Nici un animal nu va dormi în pat.
Nici un animal nu va bea alcool.
Patru picioare înseamnă bine. Două picioare înseamnă rău.
Iar aripile se socotesc ca picioare.
Patruuuuu picioare, biiiiiiiine. Douăăăă picioare, răăăăău.
Nici un animal nu va ucide alt animal.
Toate animalele sunt egale.
A ține ferma pentru ele, au însemnat, încă de la început, probleme.
Dar porcii găseau o cale de a rezolva orice dificultate le apărea în cale.
Boxer era obiectul admirației tuturor.
Fusese un muncitor destoinic și pe vremea lui Jones,
dar acum, părea că muncește cât trei cai.
Instruite de Bulgăraș, celelalte animale au început să se descurce.
Iar munca la fermă se făcea ca prin minune.
Încununarea eforturilor a încântat pe toată lumea.
Inclusiv pe Napoleon cel șiret și pe tovarășul lui, grăsanul Guițilă.
În vara aceea, animalele, fără nici un ajutor sau intervenție externă,
au făcut din Ferma Animalelor un exemplu de urmat.
Câmpurile au rodit bogat
și au fost recoltate și curățate cu sârguință și devotament.
Cu recolta adusă în siguranță acasă,
animalele au avut timp să se gândească la viitor.
Și la o întâlnire în hambarul cel mare, au fost înaintate multe rezoluții.
Porcii erau mereu cei ce întocmeau rezoluțiile.
Tovarăși, primul nostru plan pe cinci luni...
Atunci când va veni momentul, să răspândim glorioasa veste,
astfel ca tovarășii noștri de la alte ferme să vadă măreața schimbare
și să îmbrățișeze revoluția animalelor.
Plecați și spuneți întregii lumi despre minunile de la Ferma Animalelor.
Unele animale, mulțumite de viața lor,
nu se lăsau impresionate de poveștile despre pace și bunăstare.
Altele, mulțumite de împrejurimi,
erau dezinteresate de orice schimbare.
Dar, pretutindeni unde viața lor era grea,
animalele au ascultat cu interes.
În unele locuri, comportarea războinică a animalelor
a produs indignare și multe dispute.
Dar nu s-a făcut nimic,
pentru că bețivul de Jones și prietenii lui nu știau cum să reacționeze.
Bulgăraș și-a dat seama că următoarea necesitate a animalelor era educația.
Și, bineînțeles, unele animale erau mai inteligente ca altele.
Patruuuuu picioare, biiiiiiiiine douăăăă picioare, răăăăău.
Bulgăraș s-a însărcinat să rezolve problema energiei fermei.
Napoleon, de asemenea.
Ianuarie a adus o vreme extrem de rea.
Managementul neexperimentat a dus la apariția unor lipsuri la Ferma Animalelor.
Dar Bulgăraș și-a continuat proiectele de viitor.
Și nu era singurul care gândea astfel.
Tovarăși,
am pregătit un plan nou pentru Ferma Animalelor.
Iată-l.
N-are nevoie decât de votul vostru.
Mai întâi, va trebui să muncim mai mult și să mâncăm mai puțin.
Dar planul meu ne va aduce electricitate.
Va însemna un culcuș mai cald iarna,
lumină în fiecare staul, cotețe mai dotate,
lux pentru toți.
Tovarăși, într-un singur an,
Ferma Animalelor va deveni cea mai bună din întreaga lume.
Visuri, visuri!
Votul pentru planul meu înseamnă votul pentru o viață mai frumoasă.
E o minciună!
Vă promit săptămâna de lucru de patru zile. Vax!
-Poate de trei zile. -Prostii!
De o zi!
O dată ce Bulgăraș a fost îndepărtat,
Napoleon a preluat conducerea Fermei Animalelor.
Iar grasul de Guițilă a devenit cel mai supus lacheu și asistentul său.
Tovarăși, Bulgăraș este un trădător!
Ce punea, de fapt, la cale?
Să-l aducă pe Jones înapoi!
Acum, să nu mai avem astfel de întâlniri inutile. Ce ziceți?
De acum încolo, eu am să vă apăr interesele.
Și eu am să iau toate hotărârile.
Să vă arăt planul meu cu privire la Ferma Animalelor.
Patruuuuu picioare, biiiiiiine douăăăă picioare, răăăăău.
Ura! Pentru moara lui Napoleon!
Și uite așa, lucrul la moară a început.
Nimic nu s-ar fi putut realiza fără aportul lui Boxer.
Puterea lui era cât a tuturor celorlalte animale la un loc.
Sub conducerea porcilor, toate animalele au lucrat în schimburi prelungite,
de dimineața până seara.
Rațiile lucrătorilor au fost reduse, însă porcii,
datorită importanței muncii lor, aveau de toate.
Dar cel mai puternic suflu provenea de la Boxer, care,
împreună cu prietenul lui Benjamin, lucra ore suplimentare, indiferent de anotimp.
Dar într-o seară, după ce lucraseră ca de obicei, până târziu,
Boxer și Benjamin au făcut o descoperire interesantă.
Zvonul despre ce se petrecea noaptea în casa lui Jones
s-a răspândit repede în toată Ferma Animalelor.
Unele animale își aminteau ceva despre o lege împotriva dormitului în paturi,
dar, se pare că se înșelau.
"Nici un animal nu va dormi în paturi cu cearceafuri."
De acum, alte schimbări în legile animalelor urmau să se producă.
Ce nerecunoscătoare, animalele tale.
Veselește-te, nu vor rezista.
Încă o iarnă le va îngenunchea.
Oricum, de unde vor cumpăra lucrurile de care au nevoie?
În cercul domnului Jones, subiectul lipsurilor de la Ferma Animalelor
era foarte la modă.
Iar un comerciant isteț ca domnul Whimper,
tocmai se pregătea să facă ceva.
Tovarăși, mult-iubitul și stimatul nostru conducător
a hotărît să facă schimburi comerciale cu lumea exterioară,
nu pentru a câștiga bineînțeles, căci ar fi contrar principiilor noastre nobile.
Voi, găinile, veți avea onoarea de a avea prima contribuție:
toate ouăle voastre.
Știu cât de mândre sunteți pentru acest privilegiu.
Găinile își aminteau că bătrânul Maior a spus
că niciodată nu li se vor lua ouăle.
Nevinovații au plătit alături de cei vinovați.
Iar revolta găinilor a fost repede înăbușită.
Tovarăși, am făcut o descoperire teribilă,
printre noi se află trădători.
Da, tovarăși, înhăitați cu domnul Jones și Bulgăraș
pentru a distruge Ferma Animalelor.
Cine altcineva mai e vinovat?
Să iasă în față și să mărturisească!
"Nici un animal nu va ucide alt animal, fără motiv".
Revoluția este încheiată, acum. Nu mai avem nevoie de acest cântec.
De acum, este interzis să-l mai cântați.
Pedeapsa este moartea!
Comerțul Fermei Animalelor cu lumea exterioară a devenit foarte înfloritor.
După cum era de așteptat, profiturile d-lui Whimper au îndemnat și pe alții
să-și ceară partea.
Sau cel puțin, au stârnit invidia.
-Ferma Animalelor pare să producă bani. -Pentru Whimper.
Cine a mai auzit ca animalele să conducă o fermă?
Le-ai văzut moara de vânt?
- Hai să le tragem o bătaie! - Hai!
Fostul proprietar nu a fost invitat să ia parte la acțiune.
În felul acesta, vecinii i-au dat de înțeles că zilele sale au trecut.
Tovarăși, inamicul și-a mobilizat toate forțele împotriva noastră.
Trebuie să salvăm Ferma Animalelor de dușmani. Cu orice preț.
A sosit momentul să luptăm și să murim pentru Ferma Animalelor!
Vi, hîc... torie!
A început epuizanta muncă de reconstrucție.
Și, ca și data trecută, Benjamin și Boxer munceau cel mai mult.
Supravegherea pe care o făceau porcii, de-abia mai era necesară.
Deci, aveau timp pentru activități mai ușoare.
Mult timp după ce celelalte animale își terminau munca,
Benjamin și Boxer continuau să lucreze, iar și iar
dând din ei tot ce aveau mai bun an după an.
O nouă generație de porci își făcu apariția,
înzestrați cu ceea ce am putea numi grație și artă,
însușiri foarte măgulitoare pentru cei de la Fermă și genialul lor conducător.
Dar moara de vânt nu era încă terminată.
Iar piciorul rănit al lui Boxer, în loc să se facă bine, era din ce în ce mai rău.
Părea că Boxer era mort. Dar nu era. Nu tocmai.
Boxer e rănit grav. Nu va mai putea munci niciodată.
Ce să facem?
În timp ce Napoleon și Guițilă făceau planuri cu privire la Boxer,
Benjamin se gândea la retragerea la pensie.
A doua zi, munca la moară a continuat, ca de obicei.
Dar fără Boxer, acum.
Dimineața sosi ceva ce părea a fi o ambulanță,
doar Benjamin bănuia că nu era o ambulanță.
Celelalte animale recunoscură, în sfârșit, camionul mortuar
de la fabrica de clei a domnului Whimper.
Am fost alături de el până în ultima clipă.
Ultimele sale cuvinte au fost:
"Înainte, tovarăși! Trăiască Napoleon!"
Iar, privind zvonul răutăcios că Boxer ar fi fost vândut unei fabrici de clei,
iubitul nostru conducător n-ar face așa ceva.
Trăiască Napoleon!
În acea seară, porcii băură în amintirea lui Boxer,
whiskey-ul pe care îl cumpăraseră cu viața lui Boxer.
Anii trecură.
Anotimpurile se perindară.
Scurta viață a animalelor s-a scurs.
Moara stătea ca un monument
al credinței și sacrificiului constructorilor săi.
"STAI !"
Dar revoluția Animalelor era o amintire vagă.
Din afară, Ferma Animalelor părea prosperă.
Dar animalelor nu le mergea mai bine.
Cu excepția porcilor și a conducătorului suprem, Napoleon.
Afacerea porcilor începea să arate ca o civilizație.
Și într-o zi, porci delegați de peste tot
sosiră la Ferma Animalelor pentru a sărbători începutul unei noi epoci.
"Toate animalele sunt egale"
"dar unele sunt mai egale decât altele".
Când aflară de aceste mari schimbări,
celelalte animale deveniră neîncrezătoare,
chiar indignate, și porniră din toate direcțiile spre Ferma Animalelor,
unindu-se instinctiv, încă o dată, pentru o cauză comună.
Dragii mei discipoli,
în fermele aflate în posesia porcilor și conduse de aceștia,
domnește ordinea și disciplina.
Toate animalele muncesc mai mult și mănâncă mai puțin ca la celelalte ferme.
Prin aceasta vă încurajăm să vă faceți animalele să muncească și mai mult
și să mănânce și mai puțin.
Pentru o Fermă a Animalelor mai măreață.
Pentru pace și bunăstare, sub conducerea porcilor.
Pentru ziua în care porcii vor avea fermele de pretutindeni!
Pentru animale, lumea lor, care putea să devină, sau nu,
un loc în care să merite să trăiești,
părea să devină tot mai rea pentru animalele de rând.
Și veni momentul în care trebuia să se facă ceva în acest sens.
Sfârșit
Traducerea: adi_cotorogea@yahoo.com Revizuire: Dappon & me © 30-06-2013